CELEX: 32011D0284
Language: et
Date: 2011-05-12 00:00:00
Title: 2011/284/EL: Komisjoni otsus, 12. mai 2011 , nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta jõu-, juhtimis- ja sidekaablite nõuetele vastavuse tõendamisel (teatavaks tehtud numbri K(2011) 3107 all)  EMPs kohaldatav tekst

18.5.2011   
            
            
               ET
            
            
               Euroopa Liidu Teataja
            
            
               L 131/22
            
         KOMISJONI OTSUS,
   12. mai 2011,
   nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta jõu-, juhtimis- ja sidekaablite nõuetele vastavuse tõendamisel
   (teatavaks tehtud numbri K(2011) 3107 all)
   (EMPs kohaldatav tekst)
   (2011/284/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, (1) eriti selle artikli 13 lõiget 4,
   pärast konsulteerimist alalise ehituskomiteega
   ning arvestades järgmist:
   
               (1)
            
            
               Komisjon peab valima kahest direktiivi 89/106/EMÜ artikli 13 lõikele 3 vastavast toote vastavustõendamismenetlusest võimalikult lihtsa, kuid ohutustingimustele vastava menetluse. See tähendab vajadust otsustada, kas tootja vastutusel toimiv tehase tootmisohje süsteem on teatava toote või tootepere nõuetele vastavuse tõendamisel vajalik ja piisav tingimus või on kõnealuse direktiivi artikli 13 lõikes 4 mainitud kriteeriumidele vastavusega seotud põhjustel vaja volitatud sertifitseerimisorgani sekkumist.
            
         
               (2)
            
            
               Direktiivi 89/106/EMÜ artikli 13 lõikega 4 on ette nähtud, et sel viisil kindlaksmääratud menetlus märgitakse mandaatidesse ja tehnilistesse spetsifikaatidesse. Seetõttu on soovitatav määratleda toodete või tooteperede mõiste, nagu seda kasutatakse mandaatides ja tehnilistes spetsifikaatides.
            
         
               (3)
            
            
               Direktiivi 89/106/EMÜ artikli 13 lõikega 3 ettenähtud kahe menetluse üksikasjalik kirjeldus on esitatud kõnealuse direktiivi III lisas. Seetõttu on vaja iga toote või tootepere puhul selgesti kindlaks määrata meetodid, mille abil tuleb kõnealust kahte menetlust III lisale viidates rakendada, sest III lisas eelistatakse teatavaid süsteeme.
            
         
               (4)
            
            
               Direktiivi 89/106/EMÜ artikli 13 lõike 3 punktis a nimetatud menetlus vastab süsteemidele, mis on kindlaks määratud esimeses võimaluses ilma pideva järelevalveta ning direktiivi 89/106/EMÜ III lisa punkti 2 alapunkti ii teises ja kolmandas võimaluses. Artikli 13 lõike 3 punktis b nimetatud menetlus vastab süsteemidele, mis on kindlaks määratud III lisa punkti 2 alapunktis i ning III lisa punkti 2 alapunkti ii esimeses võimaluses pideva järelevalvega,
            
         ON VASTU VÕTNUD KÄESOLEVA OTSUSE:
   Artikkel 1
   I lisas nimetatud toodete ja tooteperede nõuetele vastavust tõendatakse menetlusega, mille aluseks on tootja ainuvastutusel toimiv tehase tootmisohje süsteem, millega tagatakse toote vastavus asjakohastele tehnilistele spetsifikaatidele.
   Artikkel 2
   II lisas nimetatud toodete ja tooteperede nõuetele vastavus tõendatakse menetlusega, mille kohaselt lisaks tootja vastutusel toimivale tehase tootmisohje süsteemile on tootmise või toote vastavustõendamisse ning järelevalvesse kaasatud volitatud sertifitseerimisorgan.
   Artikkel 3
   III lisas ettenähtud vastavustõendamismenetluse valik märgitakse asjakohastesse tehnilistesse spetsifikaatidesse.
   Artikkel 4
   Käesolev otsus on adresseeritud liikmesriikidele.
   
      Brüssel, 12. mai 2011
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  EÜT L 40, 11.2.1989, lk 12.
   
      I LISA
      
         Jõu-, juhtimis- ja sidekaablid
          (1)
      
      Kasutamiseks hoonetes ja muudes rajatistes selliste kasutusviiside puhul, mis kuuluvad ohtlikke aineid ja/või tuletundlikkust käsitlevate määruste reguleerimisalasse, välja arvatud klassidesse Aca, B1ca, B2ca, Cca.kuuluvatest materjalidest valmistatud toodete puhul.
      
         (1)  Jõu-, juhtimis- ja sidekaablid, mis on ette nähtud kasutamiseks pingel 50–1 000 V vahelduvvoolu puhul ning 75–1 500 V alalisvoolu puhul, kuuluvad samuti nõukogu direktiivi 73/23/EMÜ reguleerimisalasse (direktiivi tuntakse ka kui „madalpingedirektiivi”) (EÜT L 77, 26.3.1973, lk 29).
   
   
      II LISA
      
         Jõu-, juhtimis- ja sidekaablid
          (1):
      Kasutamiseks hoonetes ja muudes rajatistes tuletundlikkust käsitlevate määruste reguleerimisalasse kuuluvate toodete puhul, mis on valmistatud Aca, B1ca, B2ca, Cca klassi kuuluvatest materjalidest, ja/või mis kuuluvad tulepüsivust käsitlevate määruste reguleerimisalasse.
      
         (1)  Jõu-, juhtimis- ja sidekaablid, mis on ette nähtud kasutamiseks pingel 50–1 000 V vahelduvvoolu puhul ning 75–1 500 V alalisvoolu puhul, kuuluvad samuti nõukogu direktiivi 73/23/EMÜ reguleerimisalasse. (direktiivi tuntakse ka kui „madalpingedirektiivi”) (EÜT L 77, 26.3.1973, lk 29).
   
   
      III LISA
      
         Märkus: toodete puhul, millel on rohkem kui üks kavandatud kasutus järgmistes tooteperedes kavandatud kasutustest, kumuleeruvad volitatud asutuse asjaomastest vastavuse tõendamise süsteemidest tulenevad ülesanded.
      TOOTEPERE
      
         JÕU-, JUHTIMIS- JA SIDEKAABLID (1/3)
      
      
         Vastavuse tõendamise süsteemid
      
      Järgmises loetelus esitatud toote (toodete) ja kavandatud kasutuse (kasutuste) puhul peab CEN/Cenelec kindlaks määrama asjaomasele (asjaomastele) ühtlustatud standardile (standarditele) vastava(d) nõuetele vastavuse tõendamise süsteemi(d):
      
                  Toode (tooted)
               
               
                  Kavandatud kasutus(ed)
               
               
                  Tase(med) või klass(id)
                  
                     (tuletundlikkus)
                  
               
               
                  Nõuetele vastavuse tõendamise süsteem(id)
               
            
                  Jõu-, juhtimis- ja sidekaablid
               
               
                  Kasutamisel tuleb järgida tuletundlikkusnõudeid
               
               
                  Aca, B1ca, B2ca, Cca
                  
               
               
                  1 +
               
            
                  Dca, Eca
                  
               
               
                  3
               
            
                  Fca
                  
               
               
                  4
               
            
                  
                              Süsteem 1+
                           
                           
                              :
                           
                           
                              vaata direktiivi 89/106/EMÜ III lisa punkti 2 alapunkt i koos tehases võetud näidiste auditeeritud katsetamisega.
                           
                        
                              Süsteem 3
                           
                           
                              :
                           
                           
                              vaata direktiivi 89/106/EMÜ III lisa punkti 2 alapunkti ii teine võimalus.
                           
                        
                              Süsteem 4
                           
                           
                              :
                           
                           
                              vaata direktiivi 89/106/EMÜ III lisa punkti 2 alapunkti ii kolmas võimalus.
                           
                        
            Süsteemis kasutatav tehniline spetsifikaat peaks olema selline, et seda saab kasutada ka juhul, kui ühe teatava omaduse toimivust ei ole vaja kindlaks määrata, sest kas või ühel liikmesriigil puudub sellise omadusega seotud juriidiline nõue (vaata direktiivi 89/106/EMÜ artikli 2 lõiget 1 ning vajaduse korral tõlgendusdokumentide punkti 1.2.3). Sellistel juhtudel ei tohi tootjalt nõuda kõnealuse omaduse vastavustõendamist, juhul kui tootja ei soovi toote toimivust kõnealuses seoses deklareerida.
      TOOTEPERE
      
         JÕU-, JUHTIMIS- JA SIDEKAABLID (2/3)
      
      
         Vastavuse tõendamise süsteemid
      
      Järgmises loetelus esitatud toote (toodete) ja kavandatud kasutuse (kasutuste) puhul peab CEN/Cenelec kindlaks määrama asjaomasele (asjaomastele) ühtlustatud standardile (standarditele) vastava(d) nõuetele vastavuse tõendamise süsteemi(d):
      
                  Toode (tooted)
               
               
                  Kavandatud kasutus(ed)
               
               
                  Tase(med) või klass(id)
                  
                     (tulepüsivus)
                  
               
               
                  Nõuetele vastavuse tõendamise süsteem(id)
               
            
                  Jõu-, juhtimis- ja sidekaablid
               
               
                  Kasutamisel tuleb järgida tulepüsivusnõudeid
               
               
                  P15 - P30 - P60 - P90 - P120
                  PH15 (1) – PH (1) 30 – PH (1) 60 – PH (1) 90 – PH (1) 120
               
               
                  1 +
               
            
                  
                              Süsteem 1+
                           
                           
                              :
                           
                           
                              vaata direktiivi 89/106/EMÜ III lisa punkti 2 alapunkti i koos tehases võetud näidiste auditeeritud katsetamisega.
                           
                        
            Süsteemis kasutatav tehniline spetsifikaat peaks olema selline, et seda saab kasutada ka juhul, kui ühe teatava omaduse toimivust ei ole vaja kindlaks määrata, sest kas või ühel liikmesriigil puudub sellise omadusega seotud juriidiline nõue (vaata direktiivi 89/106/EMÜ artikli 2 lõiget 1 ning vajaduse korral tõlgendusdokumentide punkti 1.2.3). Sellistel juhtudel ei tohi tootjalt nõuda kõnealuse omaduse vastavustõendamist, juhul kui tootja ei soovi toote toimivust kõnealuses seoses deklareerida.
      TOOTEPERE
      
         JÕU-, JUHTIMIS- JA SIDEKAABLID (3/3)
      
      
         Vastavuse tõendamise süsteemid
      
      Järgmises loetelus esitatud toote (toodete) ja kavandatud kasutuse (kasutuste) puhul peab CEN/Cenelec kindlaks määrama asjaomasele (asjaomastele) ühtlustatud standardile (standarditele) vastava(d) nõuetele vastavuse tõendamise süsteemi(d):
      
                  Toode (tooted)
               
               
                  Kavandatud kasutus(ed)
               
               
                  Tase(med) või klass(id)
               
               
                  Nõuetele vastavuse tõendamise süsteem(id)
               
            
                  Jõu-, juhtimis- ja sidekaablid
               
               
                  Kasutamisel tuleb järgida ohtlikke aineid käsitlevates määrustes ettenähtud korda
               
               
                  —
               
               
                  3
               
            
                  
                              Süsteem 3
                           
                           
                              :
                           
                           
                              vaata direktiivi 89/106/EMÜ III lisa punkti 2 alapunkti ii teine võimalus.
                           
                        
            Süsteemis kasutatav tehniline spetsifikaat peaks olema selline, et seda saab kasutada ka juhul, kui ühe teatava omaduse toimivust ei ole vaja kindlaks määrata, sest kas või ühel liikmesriigil puudub sellise omadusega seotud juriidiline nõue (vaata direktiivi 89/106/EMÜ artikli 2 lõige 1 ning vajaduse korral tõlgendusdokumentide punkt 1.2.3). Sellistel juhtudel ei tohi tootjalt nõuda kõnealuse omaduse vastavustõendamist, juhul kui tootja ei soovi toote toimivust kõnealuses seoses deklareerida.
      
         (1)  Kohaldatav väikese diameetriga jõu- või signaalkaablite või süsteemide suhtes (diameeter < 20 mm ja konduktori suurus ≤ 2,5 mm2)